Document ID: 31996R2386

ΚΑΝΟΝΙΣΜΟΣ (ΕΚ) αριθ. 2386/96 ΤΗΣ ΕΠΙΤΡΟΠΗΣ της 16ης Δεκεμβρίου 1996 περί εφαρμογής του κανονισμού (ΕΚ) αριθ. 736/96 του Συμβουλίου σχετικά με την ανακοίνωση επενδυτικών έργων κοινοτικού ενδιαφέροντος των κλάδων του πετρελαίου, του φυσικού αερίου και της ηλεκτρικής ενέργειας προς την Επιτροπή (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,
τον κανονισμό (ΕΚ) αριθ. 736/96 του Συμβουλίου, της 22ας Απριλίου 1996, σχετικά με την ανακοίνωση στην Επιτροπή των επενδυτικών σχεδίων κοινοτικού ενδιαφέροντος στους τομείς του πετρελαίου, του φυσικού αερίου και του ηλεκτρισμού (1), και ιδίως το άρθρο 2 παράγραφος 2,
Εκτιμώντας:
ότι το άρθρο 2 παράγραφος 2 του κανονισμού (ΕΚ) αριθ. 736/96 προβλέπει ότι η Επιτροπή έχει τη δυνατότητα, εντός των ορίων που θέτουν ο κανονισμός και τα παραρτήματά του, να εκδίδει εκτελεστικές διατάξεις αναφορικά με τη διάρθρωση, το περιεχόμενο και λοιπές λεπτομέρειες των ανακοινώσεων που προβλέπονται στο άρθρο 1 του εν λόγω κανονισμού 7
ότι, για να απλουστευθεί από τεχνικής πλευράς το σύστημα πληροφόρησης και για να είναι συγκρίσιμα τα δεδομένα που συγκεντρώνονται, οι ανακοινώσεις που διαβιβάζονται από τα κράτη μέλη και σε ορισμένες περιπτώσεις από επιχειρήσεις θα πρέπει να τυποποιηθούν με τη χρήση ερωτηματολογίων που θα χρησιμεύουν ως οδηγός για την υποβολή και το περιεχόμενο τέτοιων ανακοινώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ανακοινώσεις για τις οποίες γίνεται λόγος στο άρθρο 1 του κανονισμού (ΕΚ) αριθ. 736/96 συντάσσονται σύμφωνα με το συνημμένο παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1996.

Labels: 12
2
14